
RAPORT  COMUN

asupra proiectului de Lege privind aprobarea Ordonanţei Guvernului nr.23/2007 pentru modificarea şi completarea Ordonanţei de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială şi Comisia pentru sănătate şi familie au fost sesizate, prin adresa nr.PLx 257 din 16 aprilie 2007, cu dezbaterea pe fond a proiectului de Lege privind aprobarea Ordonanţei Guvernului nr. 23/2007 pentru modificarea şi completarea Ordonanţei de urgenţă a Guvernului nr. 115/2004 privind salarizarea şi alte drepturi ale personalului contractual din unităţile sanitare publice din sectorul sanitar.
La întocmirea prezentului raport, în conformitate cu art.97 din Regulamentul Camerei Deputaţilor, Comisiile au avut în vedere avizele Consiliului Legislativ (nr.106/30.01.2007), Comisiei juridice, de disciplină şi imunităţi (nr.31/447/25.04.2007) şi Comisiei pentru buget, finanţe şi bănci (nr.233/02.05.2007).
Proiectul de lege are ca obiect de reglementare aprobarea Ordonanţei Guvernului nr.23/2007 pentru modificarea şi completarea Ordonanţei de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar, ordonanţă prin care se încearcă stoparea deficitului de personal de specialitate din sistemul sanitar. 
În acest scop, prin Ordonanţa Guvernului nr.23/2007 se majorează salariile de bază, se menţin tichetele de masă pentru personalul contractual din unităţile şi subunităţile sanitare, precum şi pentru medicii, farmaciştii şi medicii dentişti pe perioada anilor I-VII de rezidenţiat. De asemenea, se introduce şi prima de stabilitate al cărei cuantum va fi stabilit prin hotărâre a Guvernului. 
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

În conformitate cu prevederile art.61 şi art.63 din Regulamentul Camerei Deputaţilor, Comisiile au dezbătut proiectul de lege în şedinţe separate. 

La şedinţa Comisiei pentru muncă şi protecţie socială din data de 22 mai 2007 au participat 19 deputaţi din cei 19 membri ai comisiei, iar la şedinţa Comisiei pentru sănătate şi familie din data de 1 iulie 2008 au fost prezenţi 15 deputaţi din totalul de 15 membri ai acesteia.

Raportul comisiilor a fost adoptat cu 30 voturi pentru şi 2 voturi împotrivă.

Proiectul de lege a fost adoptat de Senat în şedinţa din 11 aprilie 2007. 
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

În urma dezbaterii, Comisia pentru sănătate  şi familie şi Comisia pentru muncă şi protecţie socială propun Plenului Camerei Deputaţilor aprobarea proiectului de lege cu amendamente, după cum urmează:
I. Amendamente admise


În urma dezbaterilor, Comisiile propune adoptarea proiectului de lege cu următoarele amendamente:

	Nr.

crt.
	Text ordonanţă
	Text adoptat de Senat
	Text propus de Comisii

(autorul amendamentului)
	Motivarea

amendamentului

	1
	__
	Titlul legii

Lege privind aprobarea Ordonanţei Guvernului nr.23/2007 pentru modificarea şi completarea Ordonanţei de urgenţă a  Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar


	Nemodificat
	

	2
	__


	ARTICOL UNIC.- Se aprobă Ordonanţa Guvernului nr.23 din 31 ianuarie 2007 pentru modificarea şi completarea Ordonanţei de urgenţă a  Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar, adoptată în temeiul art.1 pct.III.6 din Legea nr.502/2006 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.85 din 2 februarie 2007, cu următoarele modificări:


	Articol unic. - Se aprobă Ordonanţa Guvernului nr.23 din 31 ianuarie 2007 pentru modificarea şi completarea Ordonanţei de urgenţă a  Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar, adoptată în temeiul art.1 pct.III.6 din Legea nr.502/2006 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.85 din 2 februarie 2007. 

Autori: Comisia pentru muncă şi protecţie socială şi Comisia pentru sănătate şi familie


	Pentru respectarea normelor de tehnică legislativă, având în vedere modificările propuse prin prezentul raport.

	3
	Titlul ordonanţei

Ordonanţă pentru modificarea şi completarea Ordonanţei de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar


	Nemodificat


	Nemodificat


	

	4
	Art.I. - Ordonanţa de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar, publicată în Monitorul Oficial al României, Partea I, nr.1.138 din 2 decembrie 2004, aprobată cu modificări şi completări prin Legea nr.125/2005, cu modificările şi completările ulterioare, se modifică şi se completează după cum urmează:

	Nemodificat


	Nemodificat


	

	5
	1. Articolul 24 va avea următorul cuprins:

„Art.24. - (1) Personalul contractual din sistemul sanitar, în condiţiile plăţii contribuţiei de asigurări sociale de sănătate, beneficiază de servicii medicale, tratament şi medicaţie, în regim gratuit, numai la recomandarea medicului de specialitate, suportate din bugetul Casei Naţionale de Asigurări de Sănătate şi de la bugetul de stat, după caz, potrivit normelor aprobate prin ordin al ministrului sănătăţii publice şi preşedintelui Casei Naţionale de Asigurări de Sănătate.
(2) Unităţile sanitare publice eliberează, în regim gratuit, personalului contractual din unităţile sanitare certificatul prenupţial şi fişa medicală pentru conducătorii auto.”

	Alin.(1) nemodificat

1. La articolul I punctul 1, alineatul (2) al articolului 24 va avea următorul cuprins:

„(2) Unităţile sanitare publice eliberează, în regim gratuit, personalului contractual din unităţile sanitare, certificate medicale.”


	Alin.(1) nemodificat

Se elimină.
Autori: Comisia pentru muncă şi protecţie socială şi Comisia pentru sănătate şi familie


	Prin înlocuirea sintagmei „certificatul prenupţial şi fişa medicală pentru conducătorii auto” cu sintagma „certificate medicale” s-a eliminat în mod eronat gratuitatea pentru fişa medicală pentru conducătorii auto.


	6
	2. Articolul 251 va avea următorul cuprins:

„Art.251. - Pentru unităţile sanitare publice finanţate integral de la bugetul de stat, ordonatorii principali de credite pot aproba o dată pe trimestru, până la data de 1 septembrie, în limita numărului maxim de posturi prevăzut în anexele la legea bugetului de stat şi cu încadrarea în nivelul alocaţiilor bugetare aprobate pentru cheltuielile cu salariile, transformarea posturilor vacante.”

	Nemodificat


	Nemodificat


	

	7
	3. După articolul 32 se introduc două noi articole, articolele 321 şi 322, cu următorul cuprins:

„Art.321. - (1) Salariile de bază stabilite potrivit anexelor nr. I-IV se majorează în 3 etape, astfel:
a) cu 5% începând cu data de 1 ianuarie 2007 faţă de nivelul din luna decembrie 2006;

 b) cu 2% începând cu data de 1 aprilie 2007 faţă de nivelul din luna martie 2007;
c) cu 14% începând cu data de 1 octombrie 2007 faţă de nivelul din luna septembrie 2007.

(2) În aplicarea prevederilor alin. (1), limita minimă şi limita maximă a salariilor de bază prevăzute în anexele nr. I - IV se majorează cu 5% începând cu data de 1 ianuarie 2007, cu 2% începând cu luna aprilie 2007 şi cu 14% începând cu luna octombrie 2007.

(3) Majorarea prevăzută la alin.(2) se aplică şi pentru personalul contractual la care este stabilit un singur nivel al salariului de bază.
(4) Salariile de bază individuale calculate pentru cele 3 etape de majorare, precum şi salariile de bază individuale majorate potrivit prevederilor art. 322 se rotunjesc din 1 leu în 1 leu în favoarea salariaţilor.
Art.322. - Salariile de bază pentru unele funcţii prevăzute în anexa nr. I “Salarii de bază pentru personalul de specialitate medico-sanitar şi auxiliar sanitar”, pct. II “Unităţi clinice, institute şi centre medicale”, lit. A “Salarii de bază pentru personalul de specialitate medico-sanitar” se majorează după cum urmează:

a) cu 12% începând cu data de 1 ianuarie 2007 faţă de nivelul stabilit potrivit prevederilor art. 321 alin. (1) lit. a), pentru poziţiile 3 - 5 şi, respectiv, 10;

b) cu 15% începând cu data de 1 ianuarie 2007 faţă de nivelul stabilit potrivit prevederilor art. 321 alin. (1) lit. a), pentru poziţiile 6 şi 7 şi, respectiv, 11 şi 12."


	Preambul nemodificat

Lit.a)-b) nemodificate
2.
La articolul I punctul 3, litera c) a alineatului (1) şi alineatul (2)  ale articolului 321  vor avea următorul cuprins:
„c) cu 30% începând cu data de 1 octombrie 2007 faţă de nivelul din luna septembrie 2007.
(2) În aplicarea prevederilor alin.(1), limita minimă şi limita maximă a salariilor de bază prevăzute în anexele nr.I-IV se majorează cu 5% începând cu data de 1 ianuarie 2007, cu 2% începând cu luna aprilie 2007 şi cu 30% începând cu luna octombrie 2007.”

Alin.(3)-(4) nemodificate

Art.322 nemodificat 

	Alin.(1) nemodificat

Se elimină.
Autori: Comisia pentru muncă şi protecţie socială şi Comisia pentru sănătate şi familie

Alin.(3)-(4) nemodificate

Art.322 nemodificat 

	Nu se poate opera o majorare retroactivă a salariilor de bază, începând cu data de 01.10.2007, întrucât pentru anul 2008, Ordonanţa de urgenţă a Guvernului nr.115/2004 a fost modificată şi completată  prin Ordonanţa Guvernului nr.17/2008, care a prevăzut o ierarhizare a funcţiilor pe grade şi trepte profesionale în funcţie de nivelul studiilor absolvite, o majorare a salariilor de bază începând cu data de 01.04.2008 şi o majorare diferenţială pentru anumite funcţii. Precizăm că aceste modificări au operat pornind de la salariile de bază avute  la data de 31.12.2007 şi care începând cu 01.10.2007 au fost majorate cu 14% şi nu 30%.

	8
	4. Articolul 35 se abrogă.


	Nemodificat
	Nemodificat
	

	9
	5. Alineatul (1) al articolului 41 va avea următorul cuprins:

„Art.41. - (1) Salariile individuale ale personalului contractual din cabinetele medicale individuale, organizate conform prevederilor Ordonanţei Guvernului nr.124/1998 privind organizarea şi funcţionarea cabinetelor medicale, republicată, cu modificările şi completările ulterioare, din asistenţa medicală primară şi ambulatorie de specialitate se stabilesc prin negociere şi nu pot fi mai mici decât salariile de bază minime pe funcţii, grade şi trepte profesionale, prevăzute în prezenta ordonanţă de urgenţă, pentru unităţile sanitare publice, altele decât cele clinice."


	Nemodificat
	Nemodificat
	

	10
	6. După articolul 41 se introduc două noi articole, articolele 411 şi 412, cu următorul cuprins:

„Art.411. - (1) Beneficiază în continuare de tichete de masă în conformitate cu prevederile Legii nr.142/1998 privind acordarea tichetelor de masă, cu modificările ulterioare, personalul contractual din unităţile şi subunităţile sanitare care, începând cu anul 2007, se finanţează de la bugetul de stat, precum şi medicii, farmaciştii şi medicii dentişti pe perioada anilor I - VII de rezidenţiat.

(2) Categoriile de personal care beneficiază de tichete de masă potrivit alin.(1) sunt:

a) personalul de specialitate medico-sanitar şi auxiliar sanitar din cabinetele de planning familial din structura spitalelor;

b) medicii şi personalul sanitar din unităţile sau secţiile de spital cu profil de recuperare distrofici, recuperare şi reabilitare neuropsihomotorie sau pentru copii bolnavi HIV/SIDA, reorganizate potrivit legii;

c) personalul de specialitate medico-sanitar şi auxiliar sanitar din unităţile şi compartimentele de primire a urgenţelor din cadrul spitalelor de urgenţă;

d) personalul de specialitate medico-sanitar şi auxiliar sanitar din dispensarele şi cabinetele medicale de TBC, centrele şi laboratoarele de sănătate mintală, boli infecţioase din structura spitalelor, definite ca activităţi de interes deosebit în realizarea obiectivelor strategiei de sănătate publică.

(3) Cheltuielile prevăzute la alin. (1) se suportă de la bugetul de stat, prin bugetul Ministerului Sănătăţii Publice.

(4) Se abilitează Ministerul Finanţelor Publice să introducă modificările corespunzătoare în structura bugetului Ministerului Sănătăţii Publice.

Art.412. - Pentru asigurarea stabilităţii în sistemul sanitar, personalul va beneficia de o primă de stabilitate a cărei sumă va fi stabilită prin hotărâre a Guvernului."

	Preambul nemodificat 
3. La articolul I punctul 6, alineatul (1) al articolului 411 va avea următorul cuprins:

„Art.411. - (1) Beneficiază în continuare de tichete de masă, în conformitate cu prevederile Legii nr.142/1998 privind acordarea tichetelor de masă, cu modificările ulterioare, personalul contractual din unităţile şi subunităţile sanitare, precum şi medicii, farmaciştii şi medicii dentişti pe perioada anilor I-VII de rezidenţiat.”

Alin.(2) nemodificat 
4. La articolul I punctul 6, după litera d) a alineatului (2) al articolului 411 se introduce o literă nouă, lit.e), cu următorul cuprins:

„e) personalul de specialitate medico-sanitar şi auxiliar sanitar din serviciile de chirurgie şi serviciile ATI.”
Alin.(3)-(4) nemodificate

Art.412 nemodificat 
	Preambul nemodificat 
Se elimină.
Autori: Comisia pentru muncă şi protecţie socială şi Comisia pentru sănătate şi familie

Alin.(2) nemodificat 
Se elimină.
Autori: Comisia pentru muncă şi protecţie socială şi Comisia pentru sănătate şi familie

Alin.(3)-(4) nemodificate

Art.412 nemodificat

	Art. 411 alin. (1) nu se poate modifica, întrucât anulează dreptul personalului din unităţile şi subunităţile sanitare nominalizate, care începând cu anul 2007 se finanţează de la bugetul de stat, de a beneficia în continuare de tichete de masă.

Nu este necesar a se introduce lit.e) la art.411  întrucât acest personal beneficiază de tichete de masă.



	11
	Art.II. - Prezenta ordonanţă se aplică începând cu drepturile salariale ale lunii ianuarie 2007.

	Nemodificat
	Nemodificat


	


II. Amendamente respinse

În cursul dezbaterilor, Comisiile au respins următorul amendament:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1
	__
	Domnul deputat Kerekes Karoly propune introducerea unui text nou, cu următorul cuprins:

„După articolul 22 se introduce articolul 221 cu următorul cuprins:
«Art.221. – (1) Personalul contractual din unităţile sanitare publice finanţate de la bugetul de stat, beneficiază de o indemnizaţie pentru activitatea de prevenţie sanitară în procent de 15% din salariul de bază.

(2) Indemnizaţia prevăzută la alin.(1) nu face parte din salariul de bază.

(3) De indemnizaţia pentru activitatea de prevenţie sanitară nu beneficiază categoriile de personal nominalizate la art.411 alin.(1) şi (2).».”

	Argumente pentru susţinere:
Pentru stimularea personalului din aceste unităţi.
Argumente pentru respingere:

Nu sunt prevăzute sursele de finanţare.
	Camera Deputaţilor




PREŞEDINTE, 







PREŞEDINTE,



Gheorghe Barbu






Acad.prof.univ.dr. Mircea Ifrim

